**Pályázati felhívás fogorvosi ügyelet ellátására**

Biatorbágy, Etyek, Herceghalom, Páty települések Fogorvosi Ügyeleti Ellátást Biztosító Társulás Társulási Tanácsának 1/2023. (III.3.) számú határozata alapján pályázatot hirdet a fogorvosi ügyeleti ellátás biztosítására a 47/2004. (V. 11.) ESzCsM rendelet 17. §.(3) és a 23.§. (3) bekezdés a) pontja szerint a fogászati alapellátás körébe tartozó sürgősségi ellátásra Biatorbágy, Etyek, Herceghalom és Páty települések közigazgatási területén, - folyamatos elérhetőség biztosításával, minimum 4 óra helyszíni tartózkodással - kizárólag munkaszüneti napokon, heti pihenőnapokon valamint ünnepnapokon, vállalkozási formában, feladat-ellátási szerződés keretében, a Nemzeti Egészségbiztosítási Alapkezelővel kötött szerződés szerinti finanszírozással.

**Pályázati feltételek:**

·        A háziorvosi, házi gyermekorvosi és fogorvosi tevékenységről szóló 4/2000.(II. 25.) EüM. rendeletben, valamint az egészségügyi ellátás folyamatos működtetésének egyes szervezési kérdéseiről szóló 47/2004.(V. 11.) ESzCsM rendeletben foglalt feltételek megléte;

·        Fogorvosi képesítés;

·       Az egészségügyi szolgáltatások nyújtásához szükséges szakmai minimumfeltételekről szóló 60/2003.(X.20.) ESzCsM rendelet szerinti rendelő és egyéb tárgyi feltételek megléte;

·        Működtetési jog megléte vagy megszerzése feltételeinek fennállása.

**Csatolandó dokumentumok:**

-          Részletes szakmai önéletrajz;

-          3 hónapnál nem régebbi erkölcsi bizonyítvány;

-          A végzettséget igazoló okirat hiteles másolata;

-          Vállalkozás meglétét igazoló dokumentumok;

-          Tárgyi feltételek meglétét igazoló dokumentumok;

-          Működtetési jog meglétét igazoló határozat, vagy a Pest Vármegyei Kormányhivatal Érdi Járási Hivatal Népegészségügyi Osztályának határozata arról, hogy a pályázó megfelel a működtetési jog engedélyezési feltételeinek;

-          A fogászati ügyelet rentábilis működéséhez szükséges tételes árajánlat megjelölése;

-          Nyilatkozat arról, hogy a pályázat elbírálásában résztvevők a pályázati anyagot megismerhetik.

**Az ügyelet megszervezése és működtetése a pályázó feladata.**

**A pályázat benyújtásának határideje:** 2023. április 05. (szerda) 16:30

**A pályázat elbírálásának határideje:** 2023. április 11.

**Elbírálási szempont:** A legalacsonyabb ajánlati ár.

**A megbízás időtartama**: 1 év

**A feladatellátás kezdő időpontja:** 2023. június 1.

**A pályázat benyújtásának helye:** A pályázatot 2 példányban, zárt borítékban „Pályázat alapellátási fogorvosi ügyelet működtetésére” felirattal ellátva Biatorbágy, Etyek, Herceghalom, Páty települések Fogorvosi Ügyeleti Ellátást Biztosító Társulásnak címezve (2051 Biatorbágy, Baross Gábor u. 2/a ) Tarjáni István Társulási Tanács elnöke  részére kell benyújtani.

**Felvilágosítás kérhető:** dr. Szabó Ferenctől, Biatorbágy Város jegyzőjétől a 06-23-310-174 telefonon vagy személyesen, előzetes időpont-egyeztetést követően.